kardosdrur/scandi-wiki huggingface dataset:
Saga pedo

Saga pedo er en løvgræshoppe, den største i Europa, og et af Europas største insekter (den forekommer også i Asien). Den kan blive ca. 12 cm fra issen til spidsen af læggebrodden og bliver altså nærmere dobbelt så lang som den grønne løvgræshoppe. Den er grøn eller grå, med eller uden en hvid eller gul stribe på hver side af kroppen. Arten formerer sig ved parthenogenese («jomfrufødsel»): Hunnerne lægger ubefrugtede æg. Dette er ikke usædvanligt blandt insekter, men som regel (f.eks. hos mange bladlus) veksler parthenogenetiske generationer med en eller flere generationer med begge køn. Hos Saga pedo synes haner at forekomme yderst sjældent; én han skal være observeret. Derfor bidrager Savede pedo ikke til sensommerens græshoppesang – tværtimod: Mens de fleste løvgræshopper er altædende, er Savet pedo en ren kødæder, som særligt lever af andre græshopper. I lighed med knælere (som løvgræshopperne er fjernt i slægt med) griber hun byttet med de takkede forben.

Udbredelse og tilholdssted 
Saga pedo forekommer i et bælte fra Spanien og østover i Europa og Asien til Nordøst-Kina, men udbredelsen er spredt og fragmentarisk. I Centraleuropa går nordgrænsen omtrent ved Donau. Arten findes så langt syd som på Sicilien, men mangler i Afrika. Den hører hjemme i græs og anden vegetation, oftest på kalkrig jord, og mest på tørre steder. Voksne individer ses sædvanligvis i juli–september, men de dør kort efter at de har lagt æg. Den lægger nogen få dusin æg. Ægproduktionen er altså forholdsvis sparsom, mens overlevelsesgraden er tilsvarende høj. Æggene lægges i markerne og kan overvintre op til fire gange. På en eller anden måde får æggene signaler om hvorvidt sæsonen ser ud til at blive god (dvs. rigelig med byttedyr) eller dårlig. Forårsregn ser ud til at udløse udklækning, sikkert en gunstig egenskab i tørre strøg. I nogle år klækkes æggene altså ikke, så tilsyneladende kan arten (i hvert fald lokalt) mangle fuldstændig i disse år. For øvrigt er det normalt at æg af løvgræshopper kan overvintre flere gange, netop for at forhindre at arten uddør efter en ugunstig sommer.

Status 
Arten regnes som sårbart af IUCN. Men til trods for bestandstørrelsen kan den være underrapporteret, for den er ikke altid let at få øje på, og i modsætning til de fleste løvgræshopper kan man heller ikke gå efter lyden. I 2003-06 blev 36 potentiel gode lokaliteter i Slovakiet undersøgt for første gang; den blev fundet på syv af dem.

Referencer 

Løvgræshopper
Nationalparker i Ungarn

Der er ti nationalparker i Ungarn  der dækker cirka 10 procent af landets areal. Nationalparkerne forvaltes af nationalagenturet i Ungarn (Ungarsk: Nemzeti park igazgatóság).

Parker markeret med lysblå er del af et verdensarvssted.

Kilder og henvisninger 

 Nationalparker i Ungarn
Jody Scheckter

Jody David Scheckter (født 29. januar 1950 i East London, Sydafrika) er en tidligere racerkører. I sine 8 sæsoner i Formel 1 opnået han at blive verdensmester i 1979 i den røde Ferrari som han kørte fra 1978 til 1980.

Kilder og  henvisninger 

 

Formel 1-kørere
Sportsfolk fra Sydafrika
Hovedrolle

Hovedrollen er den fiktive eller faktiske figur som historien eller filmen handler om.

Se også 
 Birolle

Film
Skuespil
Litteratur
Laura Kjær

Laura Kjær (født 18. november 1996 i Odense) er en dansk skuespiller. Hun er medvirkende i blandt andet Når solen skinner (2016) og Lykke-Per (2018).

Filmografi

Film

TV-serier

Eksterne henvisninger 
 

Personer fra Odense
Filmskuespillere fra Danmark
Smittestop

Smittestop (skrevet Smitte|stop) er en dansk app til mobiltelefoner (frigivet 18. juni 2020.), der skal være med til at begrænse spredningen af covid-19 i Danmark.

Appen er udviklet af Netcompany for Sundheds- og Ældreministeriet, Styrelsen for Patientsikkerhed, Statens Serum Institut, Sundhedsstyrelsen og Digitaliseringsstyrelsen.  Den er udviklet efter en politisk aftale mellem Regeringen Mette Frederiksen, Venstre, Radikale Venstre, Socialistisk Folkeparti, Enhedslisten, Det Konservative Folkeparti, Liberal Alliance, Alternativet og Susanne Zimmer. 

Appen fungerer således, at den via bluetooth er i forbindelse med andre telefoner i nærheden, der har appen installeret. Personer, der er blevet testet positive for covid-19, kan oplyse dette via Smittestop-appen, der efterfølgende giver besked til andre brugere af appen, der har været i nærheden af den smittede i mere end ca. et kvarter og inden for en meters afstand. Man får ikke at vide, hvem denne smittede person er. Pr. 25. marts 2022 har appen været downloadet 2,5 mio. gange. Appen bruger en teknologi, der er udviklet af Google og Apple.

Appen er blevet kritiseret for både at have været alt for dyr at udvikle, og for ikke at virke efter hensigten, idet der har været mange problemer med, at person der har været tæt på smittede aldrig får besked.

Appen lukkede i slutningen af marts 2022 efter at have været downloadet mere end 2,5 mio gange. Over en halv million mennesker har registret sig smittet i appen.

Referencer

Eksterne henvisninger 
 

Mobilapplikationer
COVID-19
Etableret i 2020
Glasgow Museums

Glasgow Museums er en gruppe af museer og gallerier, der ejes af City of Glasgow, Scotland. Sammenlagt har de en samling på omkring 1,6 milioner genstande, over 60.000 styker kunst, 200.000 genstande fra menneskehedens historie og over 21.000 genstande der relaterer sig til transport og teknologi, samt over 585.000 gentande relateret til naturhistorie.. Museerne drives af Glasgow Life.

Museerne er:
 Burrell Collection
 Gallery of Modern Art (GoMA)
 Glasgow Museums Resource Centre
 Kelvin Hall (Museum store)
 Kelvingrove Art Gallery and Museum
 Glasgow Open Museum
 People's Palace
 Provand's Lordship
 Riverside Museum
 Scotland Street School Museum
 St Mungo Museum of Religious Life and Art

Referencer 

Museums
Museer i Skotland
Slovakiske Karst Nationalpark

Slovakiske Karst Nationalpark (Národný park Slovenský kras) er en nationalpark i bjergkæden slovakiske Karst (Slovenský kras) i det sydøstlige Slovakiet. Den ligger i distrikterne Gelnica, Rožňava og Košice – okolie i Košice-regionen. Nationalparken dækker et område på 346,11 km² og dens bufferzone dækker 117,41 km² .

Parken blev etableret den 1. marts 2002 efter at have været et beskyttet landskabsområde siden 1973. Slovakiske Karst er det første slovakiske biosfærereservat siden den blev medtaget i UNESCOs program om mennesket og biosfæren (MAB) den 1. marts 1977. I 1995 blev 12 ud af 700 huler i parken optaget på UNESCOs verdensarvsliste med navnet Hulerne i Aggtelek Karst og Slovakiske Karst.

Eksterne henvisninger 

 Slovakisk Karst National Park   på Slovakia.travel

Karst Nationalpark
IUCN Kategori II
Grænseoverskridende beskyttede områder
Medlemmer af byrådet i Høje-Taastrup Kommune 2002-2005

Til byrådet i Høje-Taastrup Kommune valgtes ved kommunalvalget den 20. november 2001 21 medlemmer, der alle tiltrådte 1. januar 2002. Mandatfordelingen var som følger:

 A: Socialdemokratiet: 11 mandater
 C: Det Konservative Folkeparti: 3 mandater
 F: Socialistisk Folkeparti: 1 mandat
 O: Dansk Folkeparti: 2 mandater
 V: Venstre: 4 mandater

Borgmesteren i valgperioden var Anders Bak fra Socialdemokratiet, der havde siddet som borgmester siden 1986. Dette var hans sidste valgperiode som borgmester.

Valgte medlemmer

Kilder 

 https://www.kmdvalg.dk/kv/2001/kp389169.htm

Kommunalpolitik i Danmark
Høje-Taastrup Kommune
Lister over personer fra Danmark
Medlemmer af byrådet i Høje-Taastrup Kommune 2006-2009

Til byrådet i Høje-Taastrup Kommune valgtes ved kommunalvalget den 16. november 2005 21 medlemmer, der alle tiltrådte den 1. januar 2006.

Mandatfordelingen var som følger:

Michael Ziegler fra Det Konservative Folkeparti blev valgt til borgmester.

Valgte medlemmer

Kilder 

 https://www.kmdvalg.dk/kv/2005/ap400169.htm

Kommunalpolitik i Danmark
Høje-Taastrup Kommune
Lister over personer fra Danmark
Medlemmer af byrådet i Høje-Taastrup Kommune 2010-2013

Til kommunalbestyrelsen i Høje-Taastrup Kommune valgtes ved kommunalvalget den 17. november 2009 21 medlemmer, der alle tiltrådte 1. januar 2010.

Mandatfordelingen var som følger:

Michael Ziegler fra Det Konservative Folkeparti fortsatte i sin anden periode som borgmester.

Valgte medlemmer

Kilder 

 https://www.kmdvalg.dk/kv/2009/kp84982169.htm

Kommunalpolitik i Danmark
Høje-Taastrup Kommune
Lister over personer fra Danmark
Charlotte Bruus Christensen

Charlotte Bruus Christensen er en dansk filmfotograf.

Biografi 
Hun fik en grad i film fra National Film and Television School i England i 2004. Efter filmskolen vendte hun tilbage til Danmark, hvor hun skrev, instruerede og filmede kortfilmen Between Us (2004). Hun arbejdede sammen med instruktør Thomas Vinterberg på hans drama-film Submarino (2010). Hun var filmfotograf for Marc Evans Hunky Dory (2011). Hun fortsatte sit arbejde med Vinterberg i filmen Jagten (2012). Hendes filmfremstilling filmet med et Arri Alexa kamera,  vandt hende en Vulcan Award og en Bodilpris for bedste fotograf. Chistensen og Vinterberg arbejdede en tredje gang sammen ved filmen Far from the Madding Crowd (2015).

Filmografi

Anerkendelse

Præmier og nomineringer 

 Vulcan Award som den bedste tekniske kunstner ved Cannes Film Festival 2012 for Jagten, instrueret af Thomas Vinterberg.

Referencer

Eksterne links 

 

Filmfotografer fra Danmark
Asger Aaboe

Asger Hartvig Aaboe (født 26. april 1922, død 19. januar 2007) var en videnskabshistoriker og matematiker, kendt for sine bidrag til den gamle babyloniske astronomis historie. I sine studier af babylonisk astronomi havde han ud over analyse i forhold til moderne matematik undersøgt, hvordan babylonierne udtænkte deres beregningsskemaer.

Aaboe studerede matematik og astronomi ved Københavns Universitet og opnåede i 1957 en ph.d. i videnskabshistorie fra Brown University, hvor han studerede under Otto Neugebauer og skrev afhandlingen On Babylonian Planetary Theories. I 1961 sluttede han sig til Department of the History of Science and Medicine ved Yale University, hvor han fungerede som formand fra 1968 til 1971 og fortsatte en aktiv karriere der, indtil han gik på pension i 1992. På Yale omfattede hans doktorander Alice Slotsky og Noel Swerdlow.

Han blev valgt til Videnskabernes Selskab i 1975, fungerede som præsident for Connecticut Academy of Arts and Sciences fra 1970 til 1980 og var medlem af mange andre videnskabelige foreninger.

Aaboe giftede sig med Joan Armstrong den 14. juli 1950, hvorefter de fik fire børn: Kirsten Aaboe, Erik Harris Aaboe, Anne Aaboe, Niels Peter Aaboe.

Udvalgte publikationer 

 Episodes from the Early History of Mathematics, New York: Random House, 1964.
 Scientific Astronomy in Antiquity, Philosophical Transactions of the Royal Society, A.276, (1974: 21–42).
 Mesopotamian Mathematics, Astronomy, and Astrology, The Cambridge Ancient History (2. udg. ), Bind. III, del 2, kap. 28b, Cambridge: Cambridge University Press, 1991,
 Episodes from the Early History of Astronomy, New York: Springer, 2001, .

Bemærkninger

Referencer 

 Bergren, Len (2007). "Asger Hartvig Aaboe: 26 April 1922 to 19 January 2007". Centaurus. Blackwell Munksgaard. 49 (2): 172–7. doi:10.1111/j.1600-0498.2007.00065.x.
 Britton, John P. (2006). "In memoriam Asger Hartvig Aaboe (26 April 1922 – 19 January 2007)" (PDF). Aestimatio. Institute for Research in Classical Philosophy and Science. 3: 119–22. Retrieved 13 September 2016.
 Goldstein, Bernard R. (2007). "Asger Hartvig Aaboe (1922–2007)". Journal for the History of Astronomy. Cambridge, UK: Science History Publications. 38 (2): 261–3.
 King, David A. (2007). "Eloge: Asger Hartvig Aaboe (1922–2007)". Isis. Chicago: University of Chicago Press. 98 (4): 796–8. doi:10.1086/529271.
 Steele, John (2007). "In Memoriam: Asger Aaboe (1922–2007)". Historia Mathematica. Elsevier. 34 (3): 377–9. doi:10.1016/j.hm.2007.07.001.

Eksterne links 

 O'Connor, John J.; Robertson, Edmund F., Asger Aaboe, MacTutor History of Mathematics archive, University of St Andrews.
 

Matematikere fra Danmark
Frederik Schmidt

Frederik Schmidt (født 27. maj 1771 i Asminderød, død 16. februar 1840 i Himmelev) var en dansk-norsk præst, politiker, teolog, digter og dagbogsskriver.

Biografi 
Schmidt blev født i Asminderød i Danmark som søn af Christen Schmidt (1727–1804) og Petronelle S. Lemmich (1734–1798). Hans forældre, der var af norsk herkomst, flyttede til Norge, da hans far blev biskop over Oslo stift i 1773. Schmidt blev studerende ved Københavns Universitet i 1787, og kom efter en pause tilbage og dimitterede som cand.theol. i 1791. Han var medlem af Det Norske Selskab.

Schmidt var præst i Christiania (det senere Oslo) fra 1792 og startede tidsskriftet Hermoder i 1795, som han redigerede indtil 1797. I 1798 blev han præst i Eiker. Han blev forfremmet til dekan i 1808. Han forsøgte også at blive dekan for København, men modtog ikke udnævnelsen. I 1817 mislykkedes det ham igen i at blive biskop over Bergen. Han tog to års orlov og fratrådte derefter sin stilling i Eiker. I 1820 vendte han tilbage til Danmark som præst i Himmelev. Han blev dr. theol. i 1826 med afhandlingen Historia Paulicianorum orientalium.

Schmidt blev valgt til Rigsforsamlingen på Eidsvoll i 1814. Han støttede kronprins Christian Frederik af Danmark og hans bestræbelser på at blive den nye konge over Norge. Da Sverige stoppede denne plan ved at starte den svensk-norske krig i 1814, accepterede Schmidt den efterfølgende dannelse af Den svensk-norske union. Schmidt tog imidlertid initiativet til en undersøgelse af den norske regerings rolle i den militære kampagne. Dette initiativ førte til Norges første anklagesag mod generalløjtnant Fredrik Gottschalk von Haxthausen. Schmidt blev valgt til den første samling i Norges parlament, hvor han repræsenterede valgkredsen Buskeruds Amt. Han var medlem af parlamentet i en enkelt valgperiode. Han var også en af medstifterne af Det Kongelige Selskap for Norges Velin i 1809. I 1813 blev han udnævnt til ridder af Dannebrog.

Familie- og privatliv 
Schmidt giftede sig med Maren Elisabeth Mathea Oppen (1778–1841) i januar 1799 i Christiania (det senere Oslo).

Schmidt skrev digte, hvoraf udgivelserne inkluderer Samlede Digte (1811) og Ny samlede Digte (1835). Han førte derudover dagbøger, hvoraf dagbøgerne for årene 1790, 1794, 1807, 1811, 1814, 1817, 1818 og 1819 er bevarede af Det Kongelige Bibliotek i København. Uddrag fra dagbøger blev udgivet i 1868 som Provst Fredrik Schmidts Dagbøger. En ny udgave i tre bind udkom mellem 1966 og 1985. Disse dagbøger anses for at have betydelig historisk værdi.

Referencer 

Riddere af Dannebrog
Stortingsrepræsentanter
Eidsvollmænd
Alumni fra Københavns Universitet
Christian Hee Hwass

Christian Hee Hwass (1731–1803) var en dansk malakolog, der huskes for sit arbejde inden for conchologi.

Om end Hwass var født i Danmark, udførte han sit mest betydelige arbejde i Frankrig. Han flyttede til Paris i 1780 og senere Auteuil (nu en del af Paris) i 1794. I Frankrig samarbejdede han med blandt andet Jean-Baptiste Lamarck og Heinrich Christian Friedrich Schumacher (1757–1830), der lige som Hwass var dansk.

Hwass huskes for sin skalsamling, der omfattede talrige sjældne eksemplarer. Mange europæiske forskere brugte samlingen som et opslagsværk til grundlag for deres personlige publikationer. Hwass' mest kendte skriftlige arbejde var udgivelsen af Encyclopedie Methodique fra 1792. Selvom hans ven, Jean Guillaume Bruguière (1750–1798) ofte krediteres som forfatter af encyklopædien, blev hovedparten af arbejdet udført af Hwass.

Referencer 
 Denne artikel er baseret på en oversættelse af en artikel fra den engelske Wikipedia .

Eksterne links 
 Dodge H. (1946). "Et brev vedrørende keglerne fra Hwass og andre samlinger i Schweiz". The Nautilus 59 (3): 97 -101.

Zoologer fra Danmark
Augusta Nielsen

Augusta Wilhelmine Nielsen (født 1822 i København, død 1902 samme sted) var en dansk balletdanserinde, der optrådte i August Bournonvilles tidlige balletter.

Biografi 

Nielsen var en af August Bournonvilles tidligste elever. Da Lucile Grahn forlod Danmark i 1839, arvede Nielsen hendes roller. Hun debuterede i Sylfiden i en rolle som Bournonville havde koreograferet specielt til hendes forgænger.

Hun blev især beundret for sine optrædener i Bournonville's La Cracovienne og La Lithuanienne samt for hendes La Cachucha-dans som Céleste i Toreadoren, som Bournonville koreograferede for hende i 1840. Efter at være blevet solist det følgende år tog hun til Paris for at fortsætte sine studier under Jules Perrot. Hun optrådte derefter i Berlin, Stockholm og Christiania (det senere Oslo). Hendes karriere sluttede i 1849, da hun kom på scenen med et diadem på hovedet, som publikum mente var en uvurderlig gave fra en af hendes velhavende beundrere, selvom det i virkeligheden blot var en billig teaterrekvisit. Hendes chok over hånen var så stor, at hun aldrig turde sætte sin fod i teatret igen. Senere i livet blev hun psykisk syg og døde den 29. marts 1902.

Vurdering 
Bounonville karakteriserede hende som værende "synonymt med lethed og ladylike elegance". Hun siges at have været en høj, slank pige med en fuldendt skikkelse og skønne blå øjne. I modsætning til Andrea Krætzmer og Grahn havde hendes dans intet erotisk temperament eller levende ansigtsudtryk, men dette blev kompenseret af hendes følsomhed, karisma og tekniske dygtighed, hvilket gjorde hende populær blandt publikum.

Referencer

Eksterne links 

 Augusta Nielsen

Dansere fra Den Kongelige Ballet
Personer fra København
Ballerinaer fra Danmark
Christian Ingerslev Baastrup

Christian Ingerslev Baastrup (født 24. januar 1885 i København, død 24. oktober 1950 samme sted) var en dansk læge, der specialiserede sig inden for radiologi. Sygdommen Morbus Baastrup er opkaldt efter ham.

Bibliografi 
 Nogle Bemærkninger om Radiologi i Anledning af Artikelserien: "De praktiserende Lægers Uddannelse." (1923)
 Kalkbehandling af "Nervøs Hovedpine" (1923)

Litteratur 
 Edling, Lars: Christian Ingerslev Baastrup in memoriam (Engelsk) (1951)
 Ludvigsen, Svend: Christian Ingerslev Båstrup (Flere sprog) (1951)
 Permin, Henrik: Manden bag navnet Morbus Baastrup (1993)

Referencer 

Alumni fra Københavns Universitet
Personer fra København
Claus Bjørn Larsen

Claus Bjørn Larsen (født 1963) er en dansk pressefotograf. Han vandt World Press Photo of the Year-konkurrencen i 1999 for sit arbejde i Kosovo.

Tidlige liv 
Larsen blev født i 1963 i Holbæk og blev student i 1983, hvorefter hen startede sit arbejde som freelance-fotograf. I 1984 arbejdede han som frivillig i mørkekammeret på Ekstra Bladet. Fra 1986 gik han i lære hos BT, og i 1989 startede han på Danmarks Journalisthøjskole i Århus, hvor han specialiserede sig i fotojournalistik.

Karriere 
Han blev stabsfotograf for Ekstra Bladet i 1989. I 1996 begyndte han at arbejde for Berlingske Tidende, hvor han i 1999 blev udnævnt til hovedfotograf. I 2009 forlod han avisen for at åbne sit eget firma, Photobyclausbjoern aps. 

Hans arbejde har været centreret om krige og konflikter i Israel, Irak, Balkan og Afghanistan såvel som historier fra Sovjetunionen og USA. I 2000 udtalte han til Washington Post i forbindelse med sit billede, der var blandt 44.000 indsendelser fra rundt om i verden, i World Press Photo of the Year af en såret kosovo-albansk flygtning med hovedet i bandager og med stirrende øjne: "Jeg forsøgte at tale med ham, men han var i en slags trance. Jeg tog fire eller fem billeder, og så forsvandt han bare."

Priser 

 1989: Årets danske fotograf
 1999: Fuji-fotograf Danmark
 1999: Årets verdenspressefoto 
 2002: Årets danske fotograf

Referencer 

Fotografer fra Danmark
Personer fra Holbæk Kommune
Frida Scotta

Frida von Kaulbach, født Frida Schytte (født 31. marts 1871 i København, død 29. april 1948 i Ohlstadt) var en dansk violinist, der optrådte som Frida Scotta. Hun giftede sig med maleren Friedrich August von Kaulbach i 1897.

Referencer

Eksterne henvisninger 

 

Violinister fra Danmark
Ruth Dalsgaard

Ruth Dalsgaard født Frederiksen (12. maj 1912-? )var en dansk badmintonspiller. Hun vandt den dansk mesterskabstitel hvert år fra 1931 til 1935 i single og i double sammen med sin søster Gerda. Yderligere double sejre kom i 1937 og 1942, sidstnævnte med sin nye partner Jytte Thayssen. Derudover vandt hun syv DM-titler i blandet doubler. Hendes største præstation var at vinde All EnglandS dobbeltitel med Tonny Ahm.

Referencer

Eksterne henvisninger 

Badmintonspillere fra Danmark
René Schmidt

René Schmidt (født 1968) er en dansk billedkunstner som er uddannet fra Kunstakademiet i 2000. Schmidt modtog Eckersberg Medaillen i 2020. Derudover har han modtaget et treårigt arbejdslegat fra Statens Kunstfond, Astrid Noacks hæderslegat og Billedhugger Kai Nielsens Mindelegat. Han bor i Viborg.

Værker
 Bjerget (2013) – bygningsudsmykning på Institut for Idræt og Biomekanik, Syddansk Universitet, Odense.
 René Schmidt skal udsmykke den kommende Sluseholmen Station i Københavns Metro.

2019 Klaus Rifbjerg var her, Vatnavej, Breidablik Allé og Ingolfs Allé, Amager 
2016 Retten på Frederiksberg
2015 Amager fælled skole
2015 Hotel Nyborg strand
2014 Viborg Rådhus

Referencer

Eksterne henvisninger 
 3deconomy – René Schmidts hjemmeside

Kunstnere fra Danmark
Modtagere af Eckersberg Medaillen
Kate Hall

Kate Hall (født 21. maj 1983) er en dansk-britisk sangerinde, der bor i Tyskland.

Biografi 
Hall blev født i Harwich, Essex, med en engelsk mor og en dansk far og flyttede til Allerød, da hun var tre år gammel. Som barn modtog hun lektioner i sang, klaver og dans, og da hun var tolv år, blev hun optaget i DR Pigekoret. Et år senere lavede hun studieindspilninger for Postmand Per. Hun optrådte som tv-vært i The Voice TV Danmark og fik en tredjeplads i den danske udgave af Popstars.

Efter at være opdaget af den tyske musikproducent, Alex Christensen, nåede hun de tyske hitlister med singlen "Is There Anybody Out There?" i juni 2005.

Hall blev forlovet med sangeren Ben og udgav i 2007 fire duetsingler, "Bedingungslos", "Du bist wie Musik", "Ich lieb dich immer noch so" og "Zwei Herzen" sammen med ham. I november 2008 meddelte hun, at forlovelsen var afsluttet, hvorefter hun fortsatte som solosanger.

Hun var vokalcoach i den syvende og tiende sæson af den tyske udgave af Popstars. I 2009 giftede Hall sig med den tyske danser Detlef D! Soost, som hun mødte i løbet af sin tid ved Popstars.

I januar 2013 blev Hall annonceret som en af deltagerne i Dansk Melodi Grand Prix i 2013.

Referencer

Eksterne links 

 
 
 
 Officiel side for Kate & Ben (arkiveret)

Sangere fra Danmark
Deltagere ved Dansk Melodi Grand Prix 2013
Peter Olsen Hansen

Peter Olsen Hansen (født 11. juni 1818 i København, død 9. august 1895 i Manti, Utah Territory) var oversætteren af Mormons Bog til dansk.

Hansen var en sømand. Han sluttede sig til Jesu Kristi Kirke af Sidste Dages Hellige i Boston i 1844. Herefter flyttede Hansen til Nauvoo, Illinois. Hansen var her med til at bygge Nauvoo-templet og arbejdede samtidigt med oversættelsen af Mormons Bog til dansk. Hansen var en mormonpioner og ankom til Salt Lake Valley i september 1847.

Hansen tog med den første af mormonernes missioner til Danmark under ledelse af Erastus Snow. Han tjente denne mission fra 1849 til 1855, i hvilken tid han blev den første redaktør for Skandinaviens Stjerne. I 1851 i København blev Hansens oversættelse af Mormons bog udgivet på dansk, som den første ikke engelske udgave.

Hansen tjente senere yderligere missioner i Danmark fra 1873 til 1875 og fra 1880 til 1882.

Referencer 

Personer fra København

Oversættere fra Danmark